Craig Mazin

Craig Mazin (sündinud 8. aprillil 1971 New Yorgis Brooklyni linnaosas) on Ameerika Ühendriikide filmi- ja teleprodutsent, režissöör ja stsenarist. 

Tema tuntumad telesarjad on “Chernobyl” ja “The Last Of Us” ning filmid “The Hangover Part II”, “The Hangover Part III”. "Craig Mazin" Külastatud 23. mai 2023 

Lapsepõlv ja haridus
Craig Mazini lapsepõlv möödus Staten Islandi saarel, tema vanemad on juudi rahvusest õpetajad Elaine ja Leonardiga.   Ta on õppinud Freeholdi gümnaasiumis Brooklynis ja Princetoni Ülikoolis neuropsühholoogiat, ülikooli lõpetas aastal 1992. Dunn, Bill "Craig Mazin" Külastatud 23. mai 2023.

Karjäär
Craig Mazin leidis oma huvi meedia loomise vastu, töötades üliõpilasena ühes raadiojaamas. Pärast ülikooli lõpetamist sõitis Craig Mazin Los Angelesse, kus ta töötas reklaamiagentuuris seni kuni temast sai reklaamide koostaja. See töö võimaldas tal saada tööd Disney’s, kus ta hiljem pakkus välja idee filmi jaoks koos oma kaaskirjaniku Greg Erbiga, millest sai film “Rocketman”. Koos Greg Erbiga tegi ta veel filmi “The Specials”, kus Craig Mazin oli ka režissöör. Myers, Scott "Go Into The Story Interview: Craig Mazin" kuupäev 29. juuni 2018 Külastatud 23. mai 2023  Stsenaristina proovis Craig Mazin algul kätt komöödiažanris, kuid see ei avaldanud filmistuudiotele muljet. Siis hakkas ta uurima Tšornobõli katastroofi temaatikat ning läks selle ideega HBO-le, mis neile meeldis. Nii sündis telesari “Chernobyl”, mis osutus päris menukaks. Hiljem on ta koostöös mängu “The Last Of Us” looja Neil Druckmanniga teinud telesarja “The Last Of Us”.Koblin, John " ‘The Last of Us’ Continues Craig Mazin’s Hollywood Ascent" kuupäev 7. märts 2023 Külastatud 23. mai 2023 

Filmid
+ Filmide loend  Pealkiri Roll The Huntsman: Winter's War Stsenarist The Hangover Part II Stsenarist The Hangover Part III Stsenarist Identity Thief Stsenarist Superhero Movie Režissöör, stsenarist, produtsent Scary Movie 4 Stsenarist, produtsent Scary Movie 3 Stsenarist Rocketman Stsenarist Senseless Stsenarist School for Scoundrels Produtsent The Specials Produtsent, režissöör

Telesarjad
Craig Mazin on kirjutanud stsenaariumi telesarjadele “The Last Of Us”, “Chernobyl”, “Mythic Quest: Raven’s Banquet”, millest kahe juures (“The Last Of Us”, “Chernobyl”) on ta olnud ka režissöör ja produtsent. 

Näitlemine
Craig Mazin on teinud enda stsenaariumiga saadetes ja sarjades üksikuid näitlejarolle, näiteks saates “Mythic Quest: Raven’s Banquet” oli ta Lou ja Sol Green ning filmides “Superhero Movie” ja “Scary Movie 4” kõrvaltegelane. 

 Isiklikku
Craig Mazin on abielus Melissa Frey Maziniga, kellega ta tutvus õpingute ajal Princetoni Ülikoolis. Plume, Kenneth "Interview with Screenwriter / Director Craig Mazin (Part 1 of 4)" kuupäev 20. mai 2012 Külastatud 23. mai 2023  Neil on kaks last, Jack ja Jessica.

Auhinnad
Craig Mazin on võitnud kaks Emmy auhinda “Outstanding writing for a limited series, movie or dramatic special - 2019” ja “Outstanding limited series - 2019”  "Craig Mazin" Külastatud 23. mai 2023  ning auhinna “2020 Writers Guild Award for Original Long Form”.   "Writers Guild Awards Winners & Nominees: 2022-2013" Külastatud 23. mai 2023 

 Viited 

Kategooria:Ameerika Ühendriikide filmiprodutsendid
Kategooria:Ameerika Ühendriikide teleprodutsendid
Kategooria:Ameerika Ühendriikide filmilavastajad
Kategooria:Ameerika Ühendriikide stsenaristid
Kategooria:Princetoni Ülikooli vilistlased
Kategooria:Sündinud 1971